
TEHNISKĀ SPECIFIKĀCIJA
Iepirkuma mērķis
Iepirkuma mērķis ir izvērtēt un pilnveidot Rīgas Stradiņa universitātes (turpmāk tekstā – RSU) darbinieku pieredzi ikdienā izmantot RSU informācijas sistēmas, radot ergonomisku, intuitīvu un mūsdienu prasībām atbilstošu informācijas sistēmu lietotāju saskarni un vairojot RSU darbinieku kopienas piederības sajūtu vienotai RSU saimei.
Iepirkuma uzdevumi ietver izvērtēt esošās RSU darbinieku izmantotās informācijas sistēmas un, analizējot to lietošanas scenārijus, izstrādāt ceļa karti RSU informācijas sistēmu pilnveidei, kā arī izstrādāt grafisko dizainu vienotai integrētai sākumlapai, izmantojot kuru, RSU darbinieki sāk savus ikdienas darbus un kurā ir pieejams informācijas panelis ar kopējo darbiniekam veicamo darbu sarakstu dažādās sistēmās.
Esošā situācija
RSU darbiniekiem ir pieejams plašs digitālo rīku un e-pakalpojumu klāsts, kas nodrošina informācijas apmaiņu un darbinieku pašapkalpošanos:
1. RSU darbinieku portāls MyRSU piedāvā iespēju darbiniekiem vienuviet aplūkot dažādu universitātes informāciju un aktualitātes, piekļūt Office 365 lietotnēm un RSU informācijas sistēmām atbilstoši savām tiesībām. MyRSU ir pieejams gan pārlūkprogrammā, gan mobilajā lietotnē. MyRSU ir izstrādātas dizaina vadlīnijas, kas ir pieejamas šīs tehniskās specifikācijas 1. pielikumā kā atsevišķa datne.
2. Akadēmiskais portāls, kas izstrādāts uz Microsoft SharePoint 2016 bāzes, vienkopus nodrošina pieeju informācijai no dažādām RSU informācijas sistēmām, kas ir saistīta ar RSU mācību procesu, piemēram, studiju kursu reģistrs, klīnisko prasmju reģistrs, anketēšanas rezultāti, anketēšanas rezultātu atgriezeniskā saite studentiem, u.c.
3. RSU ziņu vietnē, kas izstrādāta uz Microsoft SharePoint Online bāzes, darbiniekiem ir nodrošināta piekļuve universitātes jaunumiem un paziņojumiem, piemēram, vadības ziņas, IT ziņas,  kā arī tiek publicēti dažādi dati par RSU.
4. Dokumentu vadības sistēma Namejs (DVS) nodrošina vienotu saņemto, nosūtāmo un iekšējo dokumentu reģistrēšanu, izpildes kontroli un elektronisko apriti. Šī iepirkuma priekšmets neietver dizaina izstrādi DVS, bet ietver lietotāja ceļakaršu izstrādi, kā dažādās lietotāju lomas nonāk līdz DVS konkrēta mērķa sasniegšanai, piemēram, lai iepazītos ar dokumentu vai uzdevumu.
5. Darbinieku pašapkalpošanās portāls HOP nodrošina iespēju piekļūt personalizētiem datiem saistībā ar atalgojumu, rēķiniem, atvaļinājumiem, komandējumiem un citiem administratīviem procesiem. Šī iepirkuma priekšmets neietver dizaina izstrādi HOP, bet ietver lietotāja ceļakaršu izstrādi, kā dažādās lietotāju lomas nonāk līdz HOP, lai veiktu nepieciešamo darbību.
6. Izaugsmes portāls Grow atbalsta darba izpildes vadību, mērķu un uzdevumu plānošanu. Šī iepirkuma priekšmets neietver dizaina izstrādi Grow, bet ietver lietotāja ceļakaršu izstrādi, kā dažādās lietotāju lomas nonāk līdz Grow, lai veiktu nepieciešamo darbību.
7. Zinātniskās darbības atbalsta sistēma Pure ļauj efektīvi pārvaldīt zinātniskās darbības rezultātus (publikācijas, dati, projekti, u.c.), uzturēt un publicēt zinātnieku profilus, atvieglot RSU zinātniekiem zinātniskās darbības rezultātu iesniegšanu, izmantojot integrācijas ar zinātniskajām datubāzēm un ORCID, kā arī popularizēt RSU zinātnisko darbību un paaugstināt bibliometrijas rādītājus.
8. Virtuālais asistents Ieva – RSU darbiniekiem MS Teams vietnē pieejams čatbots uz GPT 4 bāzes, kas ietver RSU zināšanu bāzi, runā latviešu valodā un ir ērts veids, kā meklēt informāciju par RSU.​
9. Procesu modelēšanas platforma ADONIS satur RSU procesu karti, kas augstā līmenī parāda RSU procesus un vizualizē RSU procesu savstarpējo sasaisti. No procesu kartes ir iespējams atvērt katra procesa detalizētu modeli un aprakstu, kā arī iegūt informāciju par procesa veiktspējas un kvalitātes rādītājiem.
10. RSU darbiniekiem ir pieejams zināšanu pārvaldības rīks Confluence, kas palīdz RSU izveidot, koplietot un pārvaldīt informāciju vienotā vidē. Izmantojot wiki.rsu.lv, darbinieki var viegli veidot wiki lapas un dažādus dokumentus, kas nodrošina piekļuvi svarīgai informācijai un veicina zināšanu apmaiņu starp komandām.
11. RSU analītikas rīks PowerBI, kas ļauj RSU analizēt dažādus datus, vizualizēt tos interaktīvo informāciju paneļu veidā, pamatojoties uz reāllaika informāciju. Izmantojot PowerBI, RSU darbinieki var izveidot pielāgotas atskaites, kas palīdz viegli interpretēt datus un atklāt tendences. Platforma nodrošina arī plašu datu avotu integrācijas iespējas, kas ļauj apkopot datus no dažādām sistēmām vienuviet.
12. Lietotāju atbalsta sistēma JIRA atbalsta darbinieku un studējošo pieteikumu un incidentu pārvaldību, nodrošinot iespēju sekot līdzi problēmu risināšanai, piešķirt uzdevumus un redzēt katra pieprasījuma statusu reāllaikā.
13. RSU darbiniekiem ir iespēja izmantot Telpu rezervēšanas sistēmu Booker, kas ir sasaistīta ar lekciju un nodarbību plānošanas sistēmu Timetable. Telpu rezervēšanas sistēmā Booker iespējams sameklēt visas RSU mācību procesam paredzētās telpas, apskatīt telpu noslodzi, tai skaitā arī lekcijas un nodarbības, kā arī veikt telpu un galdu rezervāciju.
14. RSU e-pakalpojumu portāls services.rsu.lv ir RSU tiešsaistes platforma, kas nodrošina studējošajiem un darbiniekiem ērtu piekļuvi dažādiem universitātes pakalpojumiem, izmantojot Latvija.lv autentifikāciju. Šajā portālā studējošie var piekļūt lekciju un nodarbību grafikiem, atzīmēm, reģistrēties kursiem, iesniegt pieteikumus, u.c. 
15. RSU e-Studiju vidē ir pieejami visi studiju kursi, kas tiek realizēti visos studiju plānos, līdz ar to e-studijas var lietot ikviens RSU docētājs, un studējošajiem ir pieejami e-studiju kursi, kurus studējošais apgūst vai ir apguvis iepriekš. E-studiju vide tiek lietota kā rīks studiju procesa organizēšanai katrā studiju kursā – dažādu materiālu ievietošanai, pārbaudes darbu un mājasdarbu izpildei, anti-plaģiātisma pārbaudei un vērtējumu izlikšanai. Papildus e-studiju vidē ir pieejams gan gaidāmo notikumu kalendārs, gan jaunākās RSU ziņas un diskusiju forumi, studiju materiāli un visa jaunākā informācija par to, ko studējošā kursa docētājs vēlas nodot studējošajiem – dažādus uzdevumus, pārbaudes darbu paraugus, noderīgus papildmateriālus u. tml.
16. RSU darbinieki ikdienā lieto MS Teams sadarbības platformu, kas ļauj darbiniekiem viegli sazināties, veidot sapulces un dalīties ar dokumentiem vienotā vidē.
17. Citas sistēmas, tai skaitā Prasmju monitoringa sistēma studējošo prasmju pilnveidei un apgūto prasmju portfolio uzturēšanai, pasaulē vadošais rakstu darbu labošanas un plaģiātisma novēršanas rīks Turnitin, e-resursu repozitorijs DSpace.rsu.lv uzglabā digitālos pētījumus un studiju materiālu repozitorijs smr.rsu.lv uzglabā digitālos studiju materiālus. RSU administratīvajam personālam ir iespēja izmantot Studējošo informācijas sistēmu (SIS), kur ir pieejami visi RSU studējošo dati, piemēram, studējošo uzņemšanas dati, gala vērtējumi, studiju kursi. Studiju programmu pārvaldībai un kartēšanai ir ieviests studiju programmu reģistrs ProMap. Lekciju un nodarbību plānošanas sistēma Timetabler ir mākoņpakalpojums, kas nodrošina iespēju ātrā un efektīvā veidā saplānot studējošo un docētāju akadēmiskos notikumus. RSU darbiniekiem ir pieejams Tildes mašīntulkošanas pakalpojums, kas nodrošina kvalitatīvu tulkojumu un sniedz drošu vidi konfidenciālu tulkojumu veikšanai.
RSU darbinieki ikdienā izmanto augstāk minētās sistēmas un pārslēdzas starp tām. Tas rada vairākus izaicinājumus lietotāju pieredzē un apmierinātībā. Šī iepirkuma ietvaros ir jārod un jāpiedāvā optimāls risinājums šādiem esošajiem izaicinājumiem:
1. Trūkst vienots informācijas panelis ar kopējo darbiniekam veicamo darbu sarakstu dažādās sistēmās.
2. Lietotājiem var būt grūtības intuitīvi pāriet no vienas sistēmas uz citu, un tas var sarežģīt piekļuvi nepieciešamajai informācijai un negatīvi ietekmēt lietotāju pieredzi.
3. Lietotājiem var būt grūtības orientēties katrā sistēmā un precīzi zināt, kā katrā sistēmā izpildīt konkrētu darbību, lai sasniegtu noteiktu mērķi.
4. RSU katru gadu pieaug ārvalstu docētāju un pētnieku skaits un ne visas saskarnes ir pieejamas angļu valodā, vienlaikus visas funkcionalitātes nodrošināšana bilingvāli nozīmē būtiskus resursus ne tikai atsevišķu sistēmu nomaiņai, bet arī datu apstrādei divās valodās.
5. Aktuāls izaicinājums ir veicināt RSU darbinieku piederības sajūtu RSU kopienai, ikdienā izmantojot informācijas sistēmas.
Veicamie darba uzdevumi un nodevumi
	Darba uzdevumi
	Apraksts

	Pakalpojuma sniegšanai tiek nozīmēts Projekta vadītājs no Piegādātāja puses, kura kvalifikācija ir izvērtēta atbilstoši Atklāta konkursa nolikuma prasībām un kurš nodrošina projekta vadību, koordinē ar pakalpojuma sniegšanu saistīto piegādātāja resursu vadību un piegādātāja uzdevumu izpildi, piedalās projekta sanāksmēs.
Jānodrošina, ka visa komunikācija un dokumentācija, kas tiek izstrādāta vai pilnveidota, ir latviešu valodā. 
Piegādātājam ir jāveic sanāksmju protokolēšanas un protokola saskaņošanas ar iesaistītajām pusēm. Protokolu saskaņošana ar Pasūtītāju jāpabeidz ne vēlāk kā 5 (piecu) darba dienu laikā pēc attiecīgās sanāksmes norises dienas.

	1. uzdevums
	Lietotāju ceļakaršu izveide un dokumentācija.
Uzdevuma mērķis ir izstrādāt lietotāju ceļakartes (angliski – user journey maps) dažādām lietotāju grupām (lomām), kas ietver mijiedarbības punktus ar RSU informācijas sistēmām no darbības sākuma līdz konkrēta mērķa izpildei. Katrai lietotāja lomai RSU ir dažādi darba uzdevumi, kas var iekļaut pārslēgšanos starp vairākām informācijas sistēmām, piemēram, studējošā kontaktpersona sāk darbu RSU darbinieku portālā ar mērķi atvērt studējošā lekciju un nodarbību grafiku RSU e-pakalpojumu portālā. Šim lietotāja ceļam RSU informācijas sistēmās ir jāsākas vienā sākuma punktā, un ir jābūt intuitīvam un ātri izpildāmam.
Šī darba uzdevums jārealizē, ietverot vismaz šādus apakšuzdevumus:
1. Lietotāju aptauja, lai identificētu lietotāju vajadzības, uzvedību un esošos izaicinājumus (“sāpju punktus”), lai sagatavotu fokusa grupās padziļināti izskatāmos jautājumus (1.1. apakšuzdevums).
2. Fokusa grupas, lai padziļināti izskatītu aptaujās identificētās lietotāju vajadzības un uzvedību. Fokusa grupu mērķis ir iegūt padziļinātu izpratni par lietotāju veicamajām darbībām RSU sistēmās, esošajiem trūkumiem dizainā un iespējamiem uzlabojumiem lietotāju pieredzē (1.2. apakšuzdevums).
3. Personu (angliski – Personas) profilēšana katrai lietotāju grupai. Profilēšana ir būtiska, lai izprastu dažādu lietotāju grupu vajadzības, uzvedību un motivāciju (1.3. apakšuzdevums).
4. Lietotāju ceļakaršu izstrāde (1.4. apakšuzdevums).

	1.1.
	Lietotāju aptauja un aptaujas rezultātu apkopošana.
Aptaujas mērķis ir izprast katras lietotāju grupas mērķus, vajadzības, veicamās darbības, mijiedarbības un sāpju punktus ar RSU informācijas sistēmām un sākotnējos priekšlikumus, lai uzlabotu lietotāju pieredzi.
1. Aptaujas laika grafika sagatavošana, iekļaujot visus būtiskos posmus: jautājumu sagatavošana, izsūtīšana, atbilžu apkopošana un analīze.
2. Aptaujas mērķauditorijas identificēšana sadarbībā ar Pasūtītāju un detalizēts saraksts ar lietotāju grupām un to pārstāvjiem, kam tiks izsūtīta aptauja. 
3. Lietotāju aptaujas jautājumu sagatavošana un saskaņošana ar Pasūtītāju, nodrošinot arī testa versijas izveidi un testēšanu (izmēģināšanu).
4. Aptaujas izsūtīšana RSU darbiniekiem,  pirms tam saskaņojot ar Pasūtītāju aptaujas izsūtīšanas plānu. Veicināt dalību, izmantojot atgādinājumus.
5. Saņemto atbilžu apkopojums, identificējot lietotāju izaicinājumus, priekšlikumu uzlabošanai un kopējās aptaujas tendences.
6. Precizēt fokusa grupu plānu, iekļaujot fokusa grupās padziļināti izvērtējamo jautājumu sarakstu.
7. Sagatavot prezentāciju un ziņojumu Pasūtītājam.
8. Saņemt un apkopot atgriezenisko saiti no Pasūtītāja par aptaujas rezultātiem.

	1.2.
	Fokusa grupu organizēšana, moderēšana un rezultātu apkopošana.
Fokusa grupu mērķis ir padziļināti izprast lietotāju vajadzības, uzvedību un izaicinājumus, kā arī iegūt detalizētu atgriezenisko saiti par nepieciešamajiem uzlabojumiem RSU informācijas sistēmās.
1. Fokusa grupu detalizēta laika grafika sagatavošana fokusa grupu plānošanai, organizēšanai un rezultātu apkopošanai.
2. Fokusa grupu dalībnieku sastāva saskaņošana ar Pasūtītāju – precīza fokusa grupu dalībnieku identificēšana un saskaņošana ar Pasūtītāju, balstoties uz fokusa grupas mērķiem un lietotāju aptaujā identificētajiem kritērijiem.
3. Fokusa grupu organizēšana un moderēšana. Piegādātājs nodrošina fokusa grupu moderēšanu, nodrošinot dalībnieku aktīvu līdzdalību un diskusiju, balstoties uz fokusa grupas mērķiem un lietotāju aptaujā identificētajām tendencēm. 
4. Pasūtītājs nodrošina telpas fokusa grupām, dalībnieku sarakstu un izsūta atgādinājumus dalībniekiem. Pasūtītājs rūpējas par nepieciešamā aprīkojuma un materiālu nodrošinājumu.
5. Organizēt ne mazāk kā 5 fokusa grupas klātienē RSU telpās vismaz ar šādām lietotāju lomām:
a. RSU vadība
b. Akadēmiskais personāls
c. Administratīvais personāls
d. Jaukta grupa ar pārstāvjiem no RSU vadības, akadēmiskā personāla un administrācijas.
6. Fokusa grupu rezultātu apkopošana – detalizētas prezentācijas un ziņojuma izstrāde ar fokusa grupu rezultātiem, iekļaujot galvenās atziņas, rekomendācijas un secinājumi.
7. Sagatavot prezentāciju un ziņojumu Pasūtītājam.
8. Saņemt un apkopot atgriezenisko saiti no Pasūtītāja par fokusa grupu rezultātiem un sagatavot gala ziņojumu. 

	1.3.
	Personu profilēšana (angliski – Personas profiling)
Personu profilēšanas mērķis ir identificēt lietotājus, kuru vajadzībām tiek izstrādāts sistēmas dizains un uzlabota lietotāja pieredze, lai labāk saprastu konkrētās lietotāju lomas vajadzības un uzvedību RSU sistēmās. 
Balstoties uz aptaujas un fokusa grupas rezultātiem, ir nepieciešams:
1. Personu profilu definēšana, balstoties uz aptaujas un fokusa grupas rezultātiem:
a. Analizēt aptaujas un fokusa grupu rezultātus, lai identificētu personas (būtiskāko lietotāju grupu pārstāvjus).
b. Definēt konkrētas RSU lietotāju lomas jeb Personu profilus, ietverot šādu informāciju:
i. Demogrāfiskā informācija: vecums, amats, izglītība.
ii. Mērķi un vajadzības: konkrēti mērķi, kurus lietotājs vēlas sasniegt, izmantojot RSU sistēmas.
iii. Sāpju punkti: problēmas un izaicinājumi, ar kuriem lietotājs saskaras esošajās sistēmās.
iv. Lietotāju uzvedības īpatnības, kas ietekmē viņu mijiedarbību ar sistēmu.
v. Digitālās prasmes: lietotāja digitālās prasmes, kas var ietekmēt viņu mijiedarbību ar sistēmu.
2. Personas profilam ir jāietver visu augstāk minēto informāciju un izmantot vizuālos līdzekļus, piemēram, bildi katrai Personai, un citus grafiskos elementus, lai padarītu Personu profilus viegli uztveramus.
3. Sagatavot ne mazāk kā 8 Personu profilus, ietverot vismaz šādus personas profilus no šādu RSU darbinieku grupu pārstāvjiem
a. RSU vadība
b. Akadēmisko struktūrvienību vadītāji
c. Studiju programmu vadītāji
d. Studiju kursu vadītāji
e. Studējošo kontaktpersonas
f. Docētāji
g. Fakultāšu administrācijas darbinieki
h. Administratīvo struktūrvienību darbinieki
4. Nodrošināt, ka katrs profils ir balstīts uz reāliem datiem un atspoguļo specifiskas lietotāju vajadzības un uzvedību.
5. Sagatavot prezentāciju un ziņojumu Pasūtītājam.
6. Saņemt un apkopot atgriezenisko saiti no Pasūtītāja par izstrādātājām personām un sagatavot gala ziņojumu. 
7. Iekļaut izstrādātās Personas visos ceļakaršu un dizaina izstrādes posmos, lai nodrošinātu, ka lietotāju vajadzības tiek ņemtas vērā.

	1.4.
	Lietotāju ceļakaršu izstrāde.
Izstrādāt detalizētas lietotāju ceļakartes katrai Personai, kas atspoguļo viņu mijiedarbību ar RSU sistēmām no darbības sākuma līdz konkrēta mērķa izpildei, lai labāk izprastu lietotāju pieredzi un identificētu uzlabojumu iespējas.
1. Lietotāju ceļakartes soļu sagatavošana – katras Personas profilam sagatavot lietotāja ceļakartes soļus no sākuma punkta līdz mērķa sasniegšanai. Iekļaut visus mijiedarbības punktus ar RSU sistēmām, lai nodrošinātu pilnīgu pārskatu par lietotāja ceļu.
2. Mijiedarbības punktu un darbību identificēšana – identificēt un aprakstīt katru darbību un mijiedarbības punktu ar RSU sistēmu. Norādīt, kādos soļos lietotāji sastopas ar izaicinājumiem vai trūkumiem (t.s. sāpju punkti).
3. Izstrādāt ceļakartes vismaz šādām lietotāju lomām:
a. RSU vadība
b. Akadēmisko struktūrvienību vadītāji
c. Studiju programmu vadītāji
d. Studiju kursu vadītāji
e. Studējošo kontaktpersonas
f. Docētāji
g. Fakultāšu administrācijas darbinieki
h. Administratīvo struktūrvienību darbinieki
4. Lietotāju ceļakaršu vizualizācija – izstrādāt lietotāju ceļakartes, iekļaujot vizuālos elementus, piemēram, diagrammas un grafikus, lai padarītu ceļakartes viegli uztveramas.
5. Personu profilu integrācija ceļakaršu izstrādes posmos – integrēt izstrādātos personu profilus ceļakaršu un dizaina izstrādes posmos. Nodrošināt, ka lietotāju vajadzības tiek ņemtas vērā visos posmos, lai radītu lietotājiem draudzīgu pieredzi RSU sistēmās.
6. Detalizētu aprakstu sagatavošana katrai lietotāju ceļakartei – sagatavot detalizētus aprakstus katrai lietotāju ceļakartei, iekļaujot informāciju par lietotāja darbībām un mijiedarbības punktiem ar RSU sistēmām. Iekļaut konkrētus piemērus un scenārijus, kas apraksta lietotāja ceļu no sākuma punkta līdz mērķa sasniegšanai.
7. Lietotāju ceļakaršu validācija – veikt lietotāju ceļakaršu validāciju pie Pasūtītāja pārstāvja, lai nodrošinātu atbilstību reālajai pieredzei. Apkopot atgriezenisko saiti un veikt nepieciešamās korekcijas, lai ceļakartes precīzi atbilstu lietotāju pieredzei.
8. Sagatavot prezentāciju un ziņojumu Pasūtītājam.
9. Saņemt un apkopot atgriezenisko saiti no Pasūtītāja par izstrādātājām ceļakartēm un sagatavot gala ziņojumu. 

	1. nodevums
	1. Lietotāju aptaujas nodevumi (1.1. apakšuzdevums)
a. Detalizēts aptaujas laika grafiks – iekļaujot visus būtiskos posmus un termiņus.
b. Aptaujas mērķauditorijas saraksts – ar Pasūtītāju saskaņots precīzs saraksts ar aptaujas mērķauditorijas pārstāvjiem.
c. Aptaujas jautājumi – dokumentēti un ar Pasūtītāju saskaņoti aptaujas jautājumi.
d. Aptaujas izsūtīšanas plāns – saskaņots ar Pasūtītāju dokumentēts plāns ar aptaujas izsūtīšanas datumiem un atgādinājumiem.
e. Aptaujas rezultātu prezentācija un ziņojuma sagatavošana Pasūtītājam par aptaujas rezultātiem, ieteiktajiem uzlabojumiem lietotāju pieredzei un identificētajiem esošajiem sāpju punktiem. Prezentācijā jāizmanto grafiki, diagrammas u.c. grafiski elementi vieglākai interpretācijai.
f. Gala ziņojums Pasūtītājam par aptaujas rezultātiem pēc Pasūtītāja atgriezeniskās saites.
2. Fokusa grupu nodevumi (1.2. apakšuzdevums)
a. Detalizēts fokusa grupu laika grafiks.
b. Saskaņots ar Pasūtītāju fokusa grupu dalībnieku saraksts.
c. Moderēšanas plāns – detalizēts plāns fokusa grupu moderēšanai, iekļaujot jautājumu sarakstu.
d. Prezentācija un ziņojums Pasūtītājam par fokusa grupu rezultātiem.
e. Gala ziņojuma sagatavošana par fokusa grupām, iekļaujot vismaz šādus punktus:
i. Fokusa grupu norises laiks un vieta.
ii. Dalībnieki.
iii. Kritiskie veiksmes faktori lietotāju pieredzes uzlabošanai RSU.
iv. Ieteikumi uzlabojumiem esošajās RSU informācijas sistēmās.
v. Lietotāju viedokļi par to, kā uzlabot RSU lietotāju pieredzi.
vi. Esošās liekās funkcionalitātes identificēšana.
vii. Identificētās problēmas.
viii. Kopsavilkums par lēmumiem un vienošanos fokusa grupu laikā.
3. Personu profilēšanas nodevumi (1.3. apakšuzdevums)
a. Vismaz 8 detalizēti un vizualizēti Personu profili, ietverot demogrāfisko informāciju, mērķus, vajadzības, veicamās darbības sistēmā, esošos sāpju punktus un izaicinājumus, lietotāju uzvedības īpatnības un digitālās prasmes.
b. Prezentācija un ziņojums Pasūtītājam par personu profiliem – detalizēta prezentācija ar visu nepieciešamo informāciju par izstrādātajiem personu profiliem.
c. Gala ziņojums – apkopots ziņojums, iekļaujot Pasūtītāja atgriezenisko saiti un veiktos labojumus.
4. Lietotāju ceļakaršu izstrādes nodevumi (1.4. apakšuzdevums)
a. Detalizētas lietotāju ceļakartes – katras Personas profilam izstrādātas ceļakartes, ietverot visus mijiedarbības punktus un sāpju punktus ar RSU informācijas sistēmām. Iekļaujot detalizētus aprakstus katrai lietotāju ceļakartei ar konkrētiem piemēriem un scenārijiem.
b. Prezentācija un ziņojums Pasūtītājam – detalizēta prezentācija un ziņojums par izstrādātajām ceļakartēm.
c. Gala ziņojums – apkopots ziņojums ar Pasūtītāja iesniegto atgriezenisko saiti, ietverot nepieciešamos labojumus un uzlabojumus.
Nodevumi iesniedzami elektroniski Word, xlsx, pptx, vsdx un PDF formātā, nosūtot uz līguma kontaktpersonas e-pasta adresi, vai citā formātā iepriekš saskaņojot ar Pasūtītāju.
Ne vēlāk kā 14 (četrpadsmit) nedēļu laikā no pakalpojuma līguma noslēgšanas.

	2. uzdevums
	Bilingvālās saskarnes nepieciešamības izvērtēšana.
Izvērtēt bilingvālās (latviešu un angļu valodā) saskarnes nepieciešamību identificētajām lietotāju ceļakartēm, lai noteiktu, kurām RSU sistēmām un lietotāju ceļakartēm ir nepieciešama bilingvāla saskarne, veicinot lietotāju apmierinātību un uzlabotu lietotāju pieredzi. Piemēram, administratīvo procesu īstenošanai bilingvālā saskarne var nebūt nepieciešama, savukārt, ņemot vērā to, ka RSU pieaug ārvalstu docētāju skaits, kas piedalās studiju procesā, tad ārvalstu docētājam ir jābūt iespējai atvērt studiju kursa kartīti angļu valodā, u.tml.
1. Izvērtēt bilingvālās (angļu un latviešu valodā) saskarnes nepieciešamību identificētajām lietotāju ceļakartēm. Šī izvērtēšana palīdzēs noteikt, kurām RSU sistēmām un lietotāju ceļakartēm ir nepieciešama bilingvāla saskarne, lai veicinātu lietotāju apmierinātību.
2. Izpētīt ārvalstu docētāju un citu angļu valodā runājošu lietotāju skaitu un vajadzības.
3. Analizēt katru izstrādāto lietotāju ceļakarti, lai noteiktu, kuriem mijiedarbības punktiem ar RSU sistēmām un darbībām nepieciešama bilingvāla saskarne.
4. Identificēt specifiskus uzdevumus un funkcijas, kurās angļu valodas saskarne ir nepieciešama. Noteikt, kuras funkcijas varētu palielināt lietotāju apmierinātību un efektivitāti ar bilingvālu saskarni.
5. Novērtēt bilingvālās saskarnes ieviešanas lietderību noteiktu scenāriju izpildei.
6. Sagatavot prezentāciju un ziņojumu Pasūtītājam.
7. Saņemt un apkopot atgriezenisko saiti no Pasūtītāja par lietotāju ceļakartēm ar bilingvālu saskarni un sagatavot gala ziņojumu.

	2. nodevums
	1. Izvērtējuma ziņojums – detalizēts ziņojums par bilingvālās saskarnes nepieciešamību katrai lietotāju ceļakartei.
2. Izpētes rezultāti par ārvalstu lietotājiem – informācija par ārvalstu docētāju un citu angļu valodā runājošu lietotāju skaitu un vajadzībām.
3. Specifisko uzdevumu un funkciju identificēšana – saraksts ar specifiskiem uzdevumiem un funkcijām, kurās nepieciešama angļu valodas saskarne.
4. Prezentācija un ziņojums Pasūtītājam – prezentācija par lietotāju ceļakartēm ar bilingvālu saskarni.
5. Gala ziņojums – apkopots ziņojums ar Pasūtītāja iesniegto atgriezenisko saiti, ieteikumiem un nepieciešamajiem uzlabojumiem attiecībā uz bilingvālo saskarni RSU sistēmās.
Nodevumi iesniedzami elektroniski Word, xlsx, pptx, vsdx un PDF formātā, nosūtot uz līguma kontaktpersonas e-pasta adresi, vai citā formātā iepriekš saskaņojot ar Pasūtītāju.
Ne vēlāk kā 14 (četrpadsmit) nedēļu laikā no pakalpojuma līguma noslēgšanas.

	3. uzdevums
	Dizaina izstrāde vienotai integrētai sākumlapai RSU darbiniekiem, RSU Akadēmiskajam portālam un RSU ziņu vietnei.
Mērķis ir izstrādāt detalizētas vadlīnijas un dizainu vienotai integrētai sākumlapai RSU darbiniekiem, RSU Akadēmiskajam portālam un RSU ziņu vietnei, balstoties uz līdz šim veikto uzdevumu rezultātiem, labās prakses dizaina principiem, lai nodrošinātu uzlabotu lietotāju pieredzi RSU digitālajā vidē.
Dizainam ir jāatbilst vismaz šādām prasībām:
1. Lietotāji darbam izmanto interneta pārlūkprogrammu (vismaz Chrome, Egde, Safari, FireFox jaunākās versijas).
2. Ekrāna formas ir jāveido vizuāli pievilcīgas, ērtas lietošanā, atbilstoši izstrādātajiem personu profiliem, lai ar minimālu darbību skaitu panāktu nepieciešamo rezultātu.
3. Saskaņojot ar Pasūtītāju, lieto Pasūtītāja logo un citus korporatīvās identitātes elementus atbilstoši Pasūtītāja stila grāmatai.
4. Ekrāna formās ir jāizmanto lietotājam viegli saprotama terminoloģija, piemērojot nozares „labās prakses” pieredzi.
5. Apzīmējot vienu un to pašu elementu vai datu lauku dažādās ekrāna formās, jābūt izmantotiem vieniem un tiem pašiem terminiem un grafiskajām zīmēm.
6. Ekrāna formās ir jāiekļauj lietotāja pamācības par lauka saturu.
7. Ir jābūt skaidri norādītai konkrētai darbībai, kuru veic lietotājs, kā arī skaidri saprotamas norādes, kā pārtraukt vai pabeigt iesākto darbību.
8. Kļūdu un ārkārtas situāciju aprakstiem ir jābūt skaidriem un lietotājam saprotamiem, tieši norādot, kāda darbība tiek sagaidīta no lietotāja.
Šis darba uzdevums iekļauj šādus apakšuzdevumus:

	3.1.
	Detalizētas vadlīnijas RSU darbinieku pieredzes uzlabošanai.
Izstrādāt vadlīnijas, kas ietvers priekšlikumus, kā RSU darbiniekiem nodrošināt nepārtrauktu un nemanāmu pāreju starp dažādām RSU sistēmām, radot lietotājiem vienotas RSU digitālās vides sajūtu. Vadlīnijās jāiekļauj priekšlikumi, kā saglabāt RSU kopienas piederības sajūtu, izmantojot vienotu vizuālo stilu.

	3.2.
	Esošo dizaina vadlīniju analīze.
1. Izpētīt MyRSU RSU darbinieku portāla dizaina vadlīnijas, lai tās tiek ievērotas vienotas integrētas sākumlapas dizainā.
2. MyRSU dizaina vadlīnijas ir pievienotas kā atsevišķs pielikums šai tehniskajai specifikācijai.
3. Nodrošināt, ka vienotas integrētas sākumlapas, Akadēmiskā portāla un RSU ziņu vietnes dizains atbilst šīm vadlīnijām, lai saglabātu vienotu izskatu un sajūtu RSU digitālajā komunikācijas vidē.

	3.3.
	Dizaina izstrāde vienotai integrētai sākumlapai RSU darbiniekiem uz Microsoft SharePoint bāzes.
Izstrādāt vienotu integrētu sākumlapu RSU darbiniekiem, kas balstīta uz Microsoft SharePoint platformu (2019 vai online), lai nodrošinātu pielāgotu un personalizētu lietotāja pieredzi, atbalstot iepriekš izstrādātās lietotāju ceļakartes un Personu profilus.
1. Ekrāna formu un dizaina izstrāde vienotai integrētai sākumlapai. Izveidot detalizētas ekrāna formas un dizainu vienotai integrētai sākumlapai RSU darbiniekiem, balstoties uz iepriekš izstrādātajām lietotāju ceļakartēm un Personu profiliem. Dizainā iekļaut intuitīvu navigāciju un vienotu vizuālo stilu.
2. Nodrošināt, ka dizains atbalsta iepriekš izstrādātās lietotāja ceļakartes un personu profilus. Pielāgot saturu un funkcionalitāti atkarībā no lietotāja lomas, lai nodrošinātu personalizētu pieredzi.
3. Dizainā paredzēt integrāciju ar Microsoft rīkiem, izmantojot SharePoint webparts, piemēram, RSU virtuālo asistentu Ievu, PowerBI informācijas paneļus un citus Microsoft rīkus un elementus, ko RSU darbinieki izmanto ikdienā. 
4. Informācijas panelis ar darbinieku uzdevumu sarakstu – sākumlapai jāiekļauj informācijas panelis ar kopējo darbiniekam veicamo darbu sarakstu dažādās sistēmās. Nodrošināt, ka ir pieejami lietotāja aktuālie uzdevumi un vienkārša pāreja no uzdevuma saraksta līdz uzdevuma izpildīšanas saskarnei citā sistēmā.
5. Intuitīva un mūsdienīga lietotāju pieredze – nodrošināt, ka dizains ir intuitīvs un mūsdienīgs, viegli lietojams uz dažādām ierīcēm, tostarp mobilajām.
6. Sagatavot prezentāciju un ziņojumu Pasūtītājam.
7. Saņemt un apkopot atgriezenisko saiti no Pasūtītāja un sagatavot gala ziņojumu.
8. Visi dizaina izstrādes darbi jāveic, izmantojot Figma platformu, lai nodrošinātu vieglu sadarbību un koplietošanu ar Pasūtītāju.

	3.4.
	Dizaina izstrāde RSU Akadēmiskajam portālam.
Izstrādāt dizainu RSU Akadēmiskā portāla sākuma lapai un katras sadaļas pirmajai lapai, atbilstoši izstrādātajām lietotāju ceļakartēm un Personu profiliem. RSU Akadēmiskais portāls ir izstrādāts uz SharePoint 2016 bāzes.
1. Izveidot ekrāna formas un detalizētu dizainu, kas atbilst RSU vizuālās identitātes vadlīnijām, MyRSU dizaina vadlīnijām, izstrādātajām lietotāju ceļakartēm un Personu profiliem, kā arī labākajai praksei, lai uzlabotu lietotāju pieredzi.
2. Izstrādāt dizainu Akadēmiskā portāla sākuma lapai un katras sadaļas sākuma lapai (1. un 2. navigācijas līmenis).
3. Izveidot RSU Akadēmiskā portāla dizainu, atbalstot izstrādātās lietotāju ceļakartes un personu profilus. Pielāgot portāla saturu un funkcionalitāti atkarībā no lietotāja lomas un tiesībām, nodrošinot personalizētu pieredzi.
4. Dizainā paredzēt integrāciju ar Microsoft rīkiem, izmantojot SharePoint webparts, piemēram, RSU virtuālo asistentu Ievu, PowerBI informācijas paneļus un citus Microsoft rīkus un elementus, ko RSU darbinieki izmanto ikdienā. 
5. Intuitīva un mūsdienīga lietotāju pieredze – nodrošināt, ka dizains ir intuitīvs un mūsdienīgs, viegli lietojams uz dažādām ierīcēm, tostarp mobilajām.
6. Sagatavot prezentāciju un ziņojumu Pasūtītājam.
7. Saņemt un apkopot atgriezenisko saiti no Pasūtītāja un sagatavot gala ziņojumu.
8. Visi dizaina izstrādes darbi jāveic, izmantojot Figma platformu, lai nodrošinātu vieglu sadarbību un koplietošanu ar Pasūtītāju.

	3.5.
	Dizaina izstrāde RSU Ziņu vietnei SharePoint Online vidē.
Izstrādāt dizainu RSU Ziņu vietnei, nodrošinot intuitīvu un mūsdienīgu lietotāju pieredzi uz dažādām ierīcēm, balstoties uz izstrādātajām lietotāju ceļakartēm un Personu profiliem, lai RSU darbiniekiem nodrošinātu iespēju viegli piekļūt aktuālajai informācijai. RSU Ziņu vietne ir izstrādāta SharePoint Online vidē.
1. Izveidot RSU Ziņu vietnes dizainu, kas balstīts uz iepriekš izstrādātajām lietotāju ceļakartēm un personām. Dizainam jāatbalsta dažādas lietotāju lomas, nodrošinot personalizētu pieredzi.
2. Dizainā paredzēt integrāciju ar Microsoft rīkiem, izmantojot SharePoint webparts, piemēram, RSU virtuālo asistentu Ievu, PowerBI informācijas paneļus un citus Microsoft rīkus un elementus, ko RSU darbinieki izmanto ikdienā. 
3. Intuitīva un mūsdienīga lietotāju pieredze – nodrošināt, ka dizains ir intuitīvs un mūsdienīgs, viegli lietojams uz dažādām ierīcēm, tostarp mobilajām.
4. Sagatavot prezentāciju un ziņojumu Pasūtītājam.
5. Saņemt un apkopot atgriezenisko saiti no Pasūtītāja un sagatavot gala ziņojumu.
6. Visi dizaina izstrādes darbi jāveic, izmantojot Figma platformu, lai nodrošinātu vieglu sadarbību un koplietošanu ar Pasūtītāju.

	3. nodevums
	1. Dizaina vadlīnijas.
2. Vizualizācijas un dizaina prototipi Figma rīkā, kas demonstrē vienotu integrētu sākuma lapu RSU darbiniekiem, RSU Akadēmiskā portāla dizainu un RSU Ziņu vietnes dizainu, iekļaujot dažādus scenārijus katrai lietotāja ceļakartei un personas profilam.
3. Dizaina detalizēta dokumentācija, iekļaujot vizualizācijas un prototipus.
4. Apraksts ar pamatojumu, kā piedāvātais dizains risinās problēmas un sāpju punktus, kas tika identificēti lietotāju analīzēs aptaujās un fokusa grupās.
5. Prezentācija un ziņojums Pasūtītājam, akcentējot uzmanību, kā piedāvātais dizains risina lietotāju aptaujas un fokusa grupu laikā atklātās problēmas un esošos lietotāju sāpju punktus, un kā piedāvātais dizains atbalsta izstrādāto RSU Personu ikdienas darbu, minot konkrētus scenārijus.
6. Gala ziņojums – apkopots ziņojums ar Pasūtītāja iesniegto atgriezenisko saiti.
Dizaina nodevumi iesniedzami, izmantojot Figma platformu elektroniski. Saistītie nodevumi iesniedzami elektroniski Word, xlsx, pptx, vsdx un PDF formātā, nosūtot uz līguma kontaktpersonas e-pasta adresi, vai citā formātā iepriekš saskaņojot ar Pasūtītāju.
Ne vēlāk kā 18 (astoņpadsmit) nedēļu laikā no pakalpojuma līguma noslēgšanas.

	4. uzdevums
	Dizaina tehniska realizācija un piegāde.
Uzdevuma mērķis ir piegādāt funkcionālu dizainu:
1. RSU vienotajai darbinieku sākuma lapai, kuras dizains ir apstiprināts no Pasūtītāja puses iepriekšējā nodevumā, nodrošinot, ka visi dizaina elementi ir pilnībā funkcionāli un integrēti SharePoint (2019 vai online) vidē.
2. RSU Akadēmiskā portāla sākuma lapai un katras sadaļas pirmajai lapai, kuru dizains ir apstiprināts no Pasūtītāja puses iepriekšējā nodevumā, nodrošinot, ka visi dizaina elementi ir pilnībā funkcionāli un integrēti SharePoint vidē. 
3. RSU Ziņu vietnei, kuras dizains ir apstiprināts iepriekšējā nodevumā, nodrošinot, ka visi dizaina elementi ir pilnībā funkcionāli un integrēti SharePoint Online vidē. 
Kā arī izstrādāt un piegādāt SharePoint rīkus (webparts) informācijas iegūšanai un eksponēšanai no citām RSU sistēmām izmantotajās RSU SharePoint vidēs.

	4.1.
	Dizaina tehniskā realizācija.
1. Izstrādāt un ieviest no Pasūtītāja puses apstiprināto dizainu – izmantot SharePoint rīkus un tehnoloģijas, lai izstrādātu un ieviestu apstiprināto dizainu. Nodrošināt atbilstību izstrādātajām ceļakartēm un Personu profiliem. 
2. Izvēlēties atbilstošu dizaina izstrādes tehnisko risinājumu, piemēram, dizaina pakotnes (design packages) atbilstoši SharePoint videi (2019 vai Online).
3. Nodrošināt pilnīgu dizaina funkcionālo integrāciju SharePoint vidē – pārliecināties, ka visi dizaina elementi ir pilnībā funkcionāli un integrēti SharePoint vidē. Veikt nepieciešamās konfigurācijas un testēšanu, lai nodrošinātu dizaina atbilstību prasībām.

	4.2.
	Rīku (webparts) izstrāde un integrācija.
1. Izstrādāt rīkus (webparts) informācijas eksponēšanai no citām sistēmām, piemēram PowerBI, MS Teams, čatbots Ieva, u.c. Integrēt izstrādātos rīkus SharePoint 2019 un Online vidēs. 
2. Sadarboties ar RSU avota sistēmu piegādātājiem, lai nodrošinātu API servisus datu izguvei, piegādājot nepieciešamo dokumentāciju un izpildes piemērus.
3. Nodrošināt vismaz 5 rīkus katrai no SharePoint vidēm (SharePoint 2019 un SharePoint Online).
4. Gatavo komponenšu izmantošana – ja izstrādē tiek izmantotas gatavas komponentes (piemēram, gatava lietojumprogrammatūra, programmatūras bibliotēkas, spraudņi, u.c.), tad Piegādātājam jānodrošina, ka šo komponenšu izmantošanas licences nosacījumi neierobežo izstrādes un ieviešanas dokumentācijā noteikto prasību īstenošanu.  

	4.3.
	Dokumentācijas sagatavošana.
1. Izveidot detalizētu tehnisko dokumentāciju, kas ietver visus nepieciešamos soļus un konfigurācijas, lai ieviestu jauno dizainu SharePoint 2019 un Online vidē, tostarp informāciju par rīku (webparts) izveidi, integrāciju un konfigurāciju.
2. Izstrādāt un nodot administratora rokasgrāmatu, kas satur detalizētus norādījumus par jauno dizaina elementu pārvaldību un uzturēšanu SharePoint 2019 un Online vidēs.

	4. nodevums
	1. Piegādāts pilnībā funkcionāls dizains:
a. RSU darbinieku vienotai sākuma lapai SharePoint vidē.
b. RSU Akadēmiskajam portāla sākuma lapai un katras sadaļas sākuma lapai SharePoint vidē.
c. RSU Ziņu vietnes sākuma lapai SharePoint Online vidē.
2. Piegādāti un integrēti rīki (webparts), kas nodrošina informācijas eksponēšanu no citām RSU sistēmām.
3. Detalizēta tehniskā dokumentācija par dizaina ieviešanu SharePoint 2019 un Online vidēs jeb instalācijas instrukcija un administratora rokasgrāmata.
4. Sagatavot prezentāciju un ziņojumu Pasūtītājam, iekļaujot piegādātā dizaina demonstrāciju un pamatojumu, kā izstrādātais un piegādātais funkcionālais dizains atbalsta izstrādātās lietotāju ceļakartes un uzlabo lietotāju pieredzei.
5. Gala ziņojums, iekļaujot Pasūtītāja atgriezenisko saiti no prezentācijas un ziņojuma.
Dokumentācija iesniedzama elektroniski Word, xlsx, pptx, vsdx un PDF formātā, nosūtot uz līguma kontaktpersonas e-pasta adresi, vai citā formātā iepriekš saskaņojot ar Pasūtītāju.
Izejas koda piegāde Pasūtītāja RSU GIT repozitorijā (Azure DevOps).
Ne vēlāk kā 24 (divdesmit četru) nedēļu laikā no pakalpojuma līguma noslēgšanas.



5. Izmaiņu pieprasījumu realizācijas prasības (papildus uzdevumi)
Piegādātājam līguma ietvaros ir jānodrošina izmaiņu pieprasījumu realizācija: izstrāde, testēšana un piegāde, atbilstoši zemāk uzskaitītajām prasībām.
	Prasības identifikators
	Apraksts

	IPR-01
	Piegādātājam ir jānodrošina izmaiņu pieprasījumu apstrāde, izmaiņu priekšlikumu sagatavošana un novērtēšana bez papildus samaksas. 
Pasūtītājs pēc darbietilpības novērtēšanas var pieņemt lēmumu pasūtīt izmaiņu pieprasījumu vai nē. 
Piegādātājam ir nepieciešams sniegt palīdzību izmaiņu pieprasījuma sagatavošanā, ja Pasūtītājs to ir pieprasījis.

	IPR-02
	Izmaiņu pieprasījuma novērtējums Piegādātājam ir jāiesniedz Pasūtītāja elektroniskajā kopdarbības vidē TFS vai citā veidā, pirms tam saskaņojot ar Pasūtītāju. 
Izmaiņu pieprasījuma novērtējumā jāparedz nepieciešamais laiks izstrādātās dokumentāciju atjaunošanai. 
Norēķini par izmaiņu pieprasījumu realizāciju tiek veikti atbilstoši faktiski izpildīto darbu apjomam.

	IPR-03
	Piegādātājam ir jāveic Pasūtītāja apstiprināto izmaiņu pieprasījuma izstrāde, testēšana un piegāde.
Kopā ar izmaiņas pieprasījuma nodevumu ir jānodod atjaunotā dokumentācija.
Papildus Pasūtītājs var pieprasīt demonstrāciju, ko Piegādātājam ir jānodrošina tādā līmenī, lai Pasūtītāja atbildīgie darbinieki spētu veikt citu Pasūtītāja darbinieku apmācību.

